CELEX: 32016D0600
Language: fi
Date: 2016-04-15 00:00:00
Title: Komission täytäntöönpanopäätös (EU) 2016/600, annettu 15 päivänä huhtikuuta 2016, päätöksen 2007/453/EY muuttamisesta siltä osin kuin on kyse Romanian BSE-asemasta (tiedoksiannettu numerolla C(2016) 2186) (ETA:n kannalta merkityksellinen teksti)

19.4.2016   
            
            
               FI
            
            
               Euroopan unionin virallinen lehti
            
            
               L 103/41
            
         KOMISSION TÄYTÄNTÖÖNPANOPÄÄTÖS (EU) 2016/600,
   annettu 15 päivänä huhtikuuta 2016,
   päätöksen 2007/453/EY muuttamisesta siltä osin kuin on kyse Romanian BSE-asemasta
   
      
         (tiedoksiannettu numerolla C(2016) 2186)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 5 artiklan 2 kohdan kolmannen alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 999/2001 säädetään, että jäsenvaltiot, kolmannet maat tai niiden alueet, jäljempänä ’maat tai alueet’, on luokiteltava niiden naudan spongiformisten enkefalopatioiden tilannetta tarkoittavan BSE-aseman mukaan johonkin seuraavista kolmesta luokasta: merkityksettömän alhainen BSE-riski, hallinnassa oleva BSE-riski ja määrittelemätön BSE-riski.
            
         
               (2)
            
            
               Komission päätöksen 2007/453/EY (2) liitteessä luetellaan maat tai alueet niiden BSE-aseman mukaan.
            
         
               (3)
            
            
               Maailman eläintautijärjestö (OIE) on johtavassa asemassa, kun maita tai alueita luokitellaan niiden BSE-riskin perusteella.
            
         
               (4)
            
            
               OIE:n yleiskokous päätti toukokuussa 2014 myöntää Romanialle ”merkityksettömän alhaisen BSE-riskin” aseman päätöslauselmassaan nro 18, Recognition of the Bovine Spongiform Encephalopathy Risk Status of Member States
                   (3). OIE:n eläintautien tieteellinen valiokunta peruutti väliaikaisesti 27. kesäkuuta 2014 edellä tarkoitetun ”merkityksettömän alhaisen BSE-riskin” aseman Romanian 20. kesäkuuta 2014 tekemän epätyypillistä BSE-tapausta koskevan ilmoituksen vuoksi.
            
         
               (5)
            
            
               OIE:n yleiskokous muutti toukokuussa 2015 OIE:n maaeläinten terveyttä koskevan säännöstön, jäljempänä ’säännöstö’ BSE:tä koskevaa lukua lisäämällä säännöstön 11.4.1 artiklaan seuraavan lauseen: ”Virallisen BSE-aseman myöntämisen yhteydessä BSE:n ulkopuolelle jätetään ’epätyypillinen BSE’, koska kyseistä tilaa katsotaan hyvin harvinaisina tapauksina esiintyvän spontaanisti kaikissa nautaeläimissä” (4).
            
         
               (6)
            
            
               Koska Romanian asema merkityksettömän alhaisen BSE-riskin maana peruutettiin väliaikaisesti epätyypillisten BSE-tapausten vuoksi ja koska uusi säännöstöversio jättää epätyypilliset BSE-tapaukset virallisen BSE-riskiä koskevan aseman myöntämisen ulkopuolelle, OIE:n eläintautien tieteellinen valiokunta päätti palauttaa Romanialle merkityksettömän alhaisen BSE-riskin aseman 8. joulukuuta 2015 alkaen.
            
         
               (7)
            
            
               Päätöksen 2007/453/EY liitteessä oleva maiden luettelo olisi sen vuoksi muutettava vastaamaan kyseistä päätöstä.
            
         
               (8)
            
            
               Sen vuoksi päätöstä 2007/453/EY olisi muutettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2007/453/EY liite seuraavasti:
   
               1)
            
            
               Lisätään kohta ’— Romania’ osaan ”A. Maat tai alueet, joiden BSE-riski on merkityksettömän alhainen”, kohdan ’— Portugali’ jälkeen, ennen kohtaa ’— Slovenia’;
            
         
               2)
            
            
               Poistetaan kohta ’— Romania’ osasta ”B. Maat tai alueet, joiden BSE-riski on hallinnassa.”
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 15 päivänä huhtikuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 147, 31.5.2001, s. 1.
   
      (2)  Komission päätös 2007/453/EY, tehty 29 päivänä kesäkuuta 2007, jäsenvaltioiden tai kolmansien maiden tai niiden alueiden BSE-aseman vahvistamisesta niiden BSE-riskin perusteella (EUVL L 172, 30.6.2007, s. 84).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf
   
      (4)  http://www.oie.int/index.php?id=169&L=0&htmfile=chapitre_bse.htm